சிறுவயதிலேயே தந்தையை இழந்துவிட்டதால், சித்தார்த்தை மேற்கொண்டு படிக்க வைக்க, அவரது தாயாரால் இயலவில்லை. எனவே, குடும்பச்சூழல் காரணமாக வேலைக்கு செல்லவேண்டிய கட்டாயம் அவருக்கு ஏற்பட்டது. ஆனால், சிறுவயது முதலே கலெக்டர் ஆகவேண்டும் என்ற கனவு அவருக்குள் இருந்தது. பள்ளிப்படிப்பை பாதியில் நிறுத்திவிட்ட தன்னால் அது இனி சாத்தியமில்லை என்பதை உணர்ந்த அவர், தனது மனைவி வழியாக, தனது கனவை நனவாக்கிக் கொள்ள முடிவு செய்தார். அறிவியல் பாடப்பிரிவில் இளங்கலைப் பட்டம் பெற்ற அவர் மனைவி ராஷ்மிக்கு கலெக்டர் ஆகவேண்டும் என்ற கனவெல்லாம் இருந்ததில்லை. வீட்டில் முழுநேர குடும்பத் தலைவியாகவே இருந்தார்.